Pessoa skryf in Afrikaans | Poetry Poësie De Waal Venter
Die vlugtende non →
Pessoa skryf in Afrikaans
Posted on 2020-03-22	by kruger01
Fernado Pessoa (1888 – 1935) word as een van die belangrikste digters van die twintigste eeu beskou. Hy het sy skoolopleiding in Durban ontvang, maar daarna na Lissabon verhuis waar hy die res van sy lewe deurgebring het. Hy het hoofsaaklik in Portugees geskryf en is in baie ander tale vertaal.
Hy het die idee van die “heteronieme” digter beroemd gemaak. Dit is ’n fiktiewe digter met sy eie naam, biografie en oeuvre wat deur ’n werklike digter geskep word. Pessoa het ’n hele reeks heteronieme gehad, maar drie van hulle was die belangrikste digters in sy oeuvre.
Fiktiewe heteroniem en gedig van Fernando Pessoa
Die volgende gegewens is gedeeltelik fiktief.
In 1900, toe Pessoa ’n hoërskoolseun was in Durban, het ’n ander seun vriende gemaak met hom. Sy naam was Marius Pannevis en hy was ’n kleinneef van Arnoldus Pannevis wat deur sommige historici bestempel is as die “Vader van die Afrikaanse Taal”.
Marius het vir Pessoa van die versies en gedigte gewys wat destyds in Afrikaans geskryf is. Een anonieme gedig begin so:
“As ek mag siek word en ek mag sterf,
Die bruinoog kan dan die bruin perd erf;
Ja, sy kan dan die bruin perd kry,
Lang het ek met hom na haar gevry.”
Pessoa het geweldig baie gedigte en ander geskrewe stukke nagelaat wat hy hoofsaaklik ongeorden versamel het. Na sy dood in 1935 het navorsers hierdie versameling begin deurwerk en orden. Tussen die groot hoop dokumente is ’n gedig ontdek wat Pessoa waarskynlik as hoërskoolseun geskryf het. Dit lyk of die datum 1990 daarby neergeskryf is, maar die ink het geklad en dit is moeilik ontsyferbaar.
Laat my in haar oë baai
De warmte van de see
is soos de palm
van de hand van een meisje.
Sy kyk na mij
met haar bruine oë.
Wat zien sy?
Ek, arme jonge!
Sy so warm als de see
wat Africa hier in haar arms houdt,
so denk ek, sal ek,
indien ek dit ooit kan doen,
haar lippe soen,
sal ek heerlik zout proe.
Onderkant van die bokant
Ligsnelheid = 299 792 km/s